εδοξεν τωι δημωι στρατηγων γνωμη επειδη προτερον τε καθ ον καιρον ο βασιλευς σελευκος υπερεβαλεν εις την σελευκιδα πολλων [κ]αι μεγαλων κινδυνων περισταντων τημ πολιν ημων και την χωραν διεφυλαξεν ο δημος τημ προς αυτον ευνοιαν τε και φιλιαν ου καταπλαγεις την των εναντιων εφοδον ουδε φροντισας της των υπαρχοντων α[π]ωλειας αλλα παντα δευτερα ηγησαμενος ειναι προς το διαμειναι εν τηι αιρεσει και αντιλαβεσθαι τωμ π[ρ]αγματων κατα την εαυτου δυναμιν καθοτι εξ αρχης υπεστη διο και ο βασιλευς σελευκος ευσεβως τα προς τους θεους διακειμενος και φιλοστοργως τα προς τους γονεις μεγαλοψυχος ων και επισταμενος χαριτας αποδιδοναι τοις εαυτον ευεργετουσιν ετιμησεν τημ πολιν ημων δια τε την του δημου ευνοιαν και φιλοτιμιαν ην επεποιητο εις τα πραγματα αυτου και δια το τομ πατερα αυτου θεον αντιοχον και τημ μητερα την του πατρος θεαν στρατονικην ιδρυσθαι παρ ημιν τιμωμενους τιμαις αξιολογοις και κοινηι υπο του πληθους και ιδιαι υφ εκαστου τωμ πολιτων και εβεβαιωσεν τωι δημωι την αυτονομιαν και δημοκρατιαν εγραψεν δε και προς τους βασιλεις και τους δυναστας και τας πολεις και τα εθνη αξιωσας αποδεξασθαι το τε ιερον της στρατονικιδος αφροδιτης ασυλον ειναι και τημ πολιν ημων ιεραν και ασυλον νυν τε υπερβεβληκοτος του βασιλεως εις την σελευκιδα οι στρατη[γο]ι σπευδοντες διαμενειν τωι βασιλει τα πραγματα συμφεροντως διεπεμψαντο προς τους εμ μαγνησιαι κατοικους και προ[ς] τους υπαιθρους ιππεις και στρατιωτας και απεστειλαν εξ αυτων ενα διονυσιον τομ παρακαλεσοντα αυτους δια[φυ]λασσειν τημ φιλιαν και συμμαχιαν βασιλει σελευκωι εις παντα τογ χρονον επαγγελλομενοι διατηρουντων αυτων τα πραγματα και τον αυτον εχθρογ και φιλον ηγουμενων υπαρξειν αυτοις παρα του δημου και παρα του βασιλεως σελευκου παντα τα φιλανθρωπα και καλως εχοντα και αποδοθησεσθαι χαριτας αυτοις αξιας της αιρεσεως οι δε εμ μαγνησιαι παρακληθεντες και αυτοι οντες προθυμοι προς το διαφυλασσειν τωι βασιλει την τε φιλιαν και την συμμαχιαν και διατηρειν αυτωι τα πραγματα τα τ[ε] αξιωθεντα υπο των στρατηγων φιλοτιμως απεδεξαντο και επαγγελλονται την αυτην εξειν αιρεσιν τωι δημωι τωι ημετερωι εις παντα τα του βασιλεως σελευκου συμφεροντα και απεσταλκασιν προς ημας πρεσβευτας εγ μεν των κατοικων ποταμωνα και [ι]εροκλην εγ δε των υπαιθρων δαμωνα και απολλωνικετην τους δ[ια]λεξομενους τε ημιν και ανοισοντας την ομολογιαν καθ ην αξι[ο]υσιν συνθεσθαι τημ προς εαυτους φιλιαν επαχθεντες δε και ο[ι] πρεσβευται επι τον δημον συνλελαληκασιν υπερ απαντων ακολ[ου]θως τοις εν τηι ομολογιαι γεγραμμενοις αγαθηι τυχηι δεδοχθα[ι] την τε φιλιαν συντιθεσθαι προς τους εμ μαγνησιαι επι πασι τοι[ς] του βασιλεως σελευκου συμφερουσιν και αποδειξαι προς αυτου[ς] πρεσβευτας τρεις οιτινες την ομολογιαν τε ητις αν δοξηι τωι δημωι ανοισουσιν αυτοις και περι τωγ γεγραμμενων εν αυτηι δι[α]λεγησονται και παρακαλεσουσιν αυτους δεχεσθαι τε και συντελειν τα εν τηι ομολογιαι γεγραμμενα και εαμπερ δεξωνται οι εμ μαγνησιαι ορκισατωσαν αυτους οι αποδειχθησομενοι πρεσβευται τον ορκον τον εν τηι ομολογιαι γεγραμμενον προσδεξαμεν[ων] δε ταυτα των εμ μαγνησιαι και συνσφραγισαμενων την ομολογιαν και ομοσαντων και επανελθοντων τωμ πρεσβευτων συ[ντε]λεισθω και τα λοιπα παντα τα εν τηι ομολογιαι γεγραμμενα και το ψηφισμα τοδε αναγραφητω κατα τον νομον αναγραφητω δε κ[αι εις] στηλας εις ας και η ομολογια αναγραφησεται καλεσατωσαν δε οι επιμηνιοι της βουλης και τους πρεσβευτας τους παραγεν[ομενους] εγ μαγνησιας επι ξενισμον εις το πρυτανειον τοις δε αποδειχθε[ι]σιμ πρεσβευταις δοτω μεθοδιον καλλινος ο ταμιας το εκ του [νομου] ημερων οσων αν ο δημος ταξηι απο των της πολεως προσοδων ημερα[ι] εταγησαμ πεντε πρεσβευται απεδειχθησαν φανοδημος μικ[ιωνος] διονυσιος διονυτα παρμενισκος πυθεου.
ISmyrn 573I + II2 p. 376
ISmyrn 573I + II2 p. 376